Kunstmuseet Kunsten i Aalborg åbner 13. oktober en stor udstilling om kunstneren Robert Jacobsen, og i den anledning modtog museet i dag udstillingens vartegn - en godt ni tons tung jernskulptur. Skulpturen, som Robert Jacobsen lavede i 1980'erne, er i tre dele. De ankom til Kunsten på to store kranvogne, der sørgede for at få løftet værket på plads ude foran museet. Her skal skulpturen stå, indtil udstillingen med cirka 80 Robert Jacobsen-værker slutter 13. januar. Skulpturen uden titel er udlånt gratis af dens nuværende ejer, men det koster cirka 200.000 kroner at få den transporteret til og fra Aalborg.

Opsummering:
Kunsten i Aalborg er i dag blevet en ni tons tung skulptur rigere. Den skal være vartegn på museets kommende udstilling af Robert Jacobsen.